
E L Ő T E R J E S Z T É S
Balatonvilágos Község Önkormányzata Képviselő-testületének

2025. júliusi soron kívüli nyílt ülésére 
Tárgy: Helyi Esélyegyenlőségi Program elfogadása
Előterjesztő: Takács Károly polgármester 
Előkészítette: Siófoki Közös Önkormányzati Hivatal Balatonvilágosi Kirendeltsége
Tisztelt Képviselő-testület!
A Helyi Esélyegyenlőségi Program (továbbiakban: HEP) célja, hogy javítsa a településen élők esélyegyenlőségét, csökkentse a társadalmi kirekesztődést, és elősegítse a befogadó közösségek létrejöttét. Az egyenlő bánásmódról és az esélyegyenlőség előmozdításáról szóló 2003. évi CXXV. törvény (Ebktv.) 31.§-a rendelkezik a helyi esélyegyenlőségi programokról. A törvény szerint a települési önkormányzat ötévente öt évre szóló HEP-et fogad el, melynek időarányos megvalósulását, illetve meghatározott helyzet esetleges megváltozását át kell tekinteni, az áttekintés kiterjed a lejárt határidejű intézkedések teljesülésére és eredményeinek felmérésére és szükség esetén a HEP-et felül kell vizsgálni. Balatonvilágos Község Önkormányzatának Képviselőtestülete legutóbb 2021. évben fogadta el a jelenleg hatályos, az esélyegyenlőség megteremtésének feltételeit, érvényesülését biztosító Helyi Esélyegyenlőségi Programját, melyet a hatályos jogszabályban szereplő előírásnak megfelelően szükséges áttekinteni, ill. felülvizsgálni, új programot készíteni. A felülvizsgálat és a HEP fórumon kapott visszajelzések és javaslatok alapján, valamint az Esélyegyenlőségi Főigazgatóság mentora által javasoltak szerint módosult a korábbiakhoz képest és kiegészítésre került az Intézkedési Terv. Fentiek figyelembe vételével javasolom a 2025-2030. időszakra vonatkozó HEP-et a mellékelt formában elfogadni.

Fentieknek megfelelően kérem az alábbi határozati javaslat elfogadását.

Balatonvilágos, 2025. július 18.

Takács Károly

polgármester
Határozati javaslat
Balatonvilágos Község Önkormányzata Képviselő-testülete megtárgyalta „Helyi Esélyegyenlőségi Program elfogadása” tárgyú előterjesztést, és az alábbi határozatot hozza:
Balatonvilágos Község Önkormányzata Képviselő-testülete az egyenlő bánásmódról és az esélyegyenlőség előmozdításáról szóló 2003. évi CXXV. törvényben foglaltaknak megfelelően elfogadja Balatonvilágos 2025 - 2030. időszakra vonatkozó Helyi Esélyegyenlőségi Programját a határozat mellékletét képező tartalommal. 
A képviselő-testület felkéri a polgármestert a döntésnek megfelelő intézkedések megtételére, az elfogadott Helyi Esélyegyenlőségi Program közzétételére.
Felelős: Takács Károly polgármester
Határidő: értelem szerint
